**ΠΑΤΡΑ 22/05/2018**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΓΙΑ ΔΙΕΝΕΡΓΕΙΑ ΙΑΤΡΙΚΩΝ ΕΞΕΤΑΣΕΩΝ**

Η Δημοτική Επιχείρηση Ύδρευσης-Αποχέτευσης Πάτρας (Δ.Ε.Υ.Α.Π.), που εδρεύει στην Πάτρα (Ακτή Δυμαίων 48), σύμφωνα με το **ΠΔ 398/1994** **“**Ελάχιστες προδιαγραφές ασφαλείας και υγείας κατά την εργασία με οθόνες οπτικής απεικόνισης**”** άρθρο 10, στα πλαίσια της επίβλεψης της υγείας των εργαζομένων, ο Εργοδότης έχει την υποχρέωση να εξασφαλίζει σε κάθε εργαζόμενο που απασχολείται με οθόνες οπτικής απεικόνισης κατά των εκτέλεση των εργασιακών καθηκόντων του, ιατρικές εξετάσεις της όρασης και του μυοσκελετικού συστήματος μία φορά το χρόνο. Οι παραπάνω εξετάσεις θα πραγματοποιηθούν από Οφθαλμίατρο και Ορθοπεδικό αντίστοιχα. Οι εξετάσεις θα περιλαμβάνουν για τον **Οφθαλμίατρο**: Μέτρηση Οπτικής Οξύτητας, Μέτρηση Ενδοθφαλμικής Πίεσης, Αντίληψη Χρωμάτων και Έλεγχο Ξηροφθαλμίας. Για τον δε **Ορθοπεδικό**: Λήψη Ιστορικού, Φυσική Εξέταση και Υπερηχογραφικό Έλεγχο Μυοσκελετικού Συστήματος. Ο αριθμός των εργαζομένων της επιχείρησης που απασχολούνται σε οθόνες οπτικής απεικόνισης και συνεπώς θα υποβληθούν στον άνωθι ιατρικό έλεγχο ανέρχεται στους ενενήντα (90). Το εκτιμώμενο κόστος για τον Οφθαλμίατρο ανέρχεται στο ποσό των 1800 € και αντίστοιχα για τον Ορθοπεδικό στο ποσό των 1800 € επίσης και θα βαρύνει τον Κ.Α.Ε. 6100099 του προϋπολογισμού του 2018.

Η ανάθεση θα γίνει σύμφωνα με το άρθρο 219 του Ν. 4412/2016 ( ΦΕΚ 147/08-08-2016 τεύχος Α ).

 Παρακαλώ όσοι ενδιαφέρονται, να υποβάλλουν προσφορές σε σφραγισμένο φάκελο από 24/05/2018 έως 04/06/2018 στη Διοικητική Υπηρεσία – Πρωτόκολλο της ΔΕΥΑΠ (Ακτή Δυμαίων 48, 1ος όροφος).

Η παρούσα πρόσκληση ενδιαφέροντος να αναρτηθεί στη ιστοσελίδα της ΔΕΥΑΠ και να κοινοποιηθεί στο Ιατρικό Σύλλογο Πατρών.

 Ο ΠΡΟΕΔΡΟΣ Δ.Σ ΔΕΥΑΠ

 ΑΝΔΡΕΑΣ Κ.ΠΑΠΑΝΙΚΗΤΑΣ